2. ΝΟΜΟΣ υπ’ αριθ. 1002 της 24/24 Ιουν. 1949 Περί τροποποιήσεως και συμπληρώσεως του Α.Ν. 1786/39 «περί ρυθμίσεως της επεκτάσεως δενδρωδών τινων καλλιεργειών». Άρθρον μόνον.-1.Η δια της παρ. 1 του άρθρ. 4 του Α.Ν. 1786/1939 «περί ρυθμίσεως της επεκτάσεως δενδρωδών τινών καλλιεργειών» θεσπιθείσα απαγόρευσις επαναφέρεται εν ισχύϊ επί μίαν πενταετίαν από της δημοσιεύσεως του παρόντος. 2.Δι’ αποφάσεων του Υπουργικού Συμβουλίου εκδιδομένων προτάσει του επί της Γεωργίας Υπουργού και δημοσιευομένων δια της Εφημερίδος της Κυβερνήσεως δύναται η κατά την προηγουμένην παράγραφον προθεσμία να παρατείνηται εκάστοτε ουχί όμως πλέον των 10 ετών από της λήξεως της κατά την προηγουμένην παράγραφον πενταετίας. 3.Αι εν άρθρ. 6 του αυτού ως άνω Α.Ν.1786/1939 θεσπιζόμεναι χρηματικαί ποιναί καθορίζονται από της ισχύος του παρόντος από δραχμών 150.000 μέχρι δρχ. 1.500.000 κατά στρέμμα. 4.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 